# Pansexualitat

La pansexualitat és una orientació sexual humana caracteritzada per l'atracció estètica, romàntica o sexual per una persona sense importar-ne el sexe ni el gènere a què pertanyi o amb què s'identifiqui. Per tant, els pansexuals tenen la capacitat de sentir-se atrets per les persones deixant-ne de banda la identitat de gènere. És una atracció on el gènere no té cap tipus d'influència sobre l'atracció sexual o romàntica.
El terme pansexual deriva del prefix grec pan-, que significa "tots". De manera simplificada, la pansexualitat es refereix a la capacitat d'estimar algú independentment del seu gènere. Tot i que, com hem vist, deriva del terme "tots", no inclou pas els fetitxes o altres conductes sexuals. El pansexual no fa, doncs, diferència entre gèneres (binaris (masculí i femení) o no-binaris), ni tampoc fa distinció en l'expressió de gènere.
La bandera de l'orgull pansexual es troba formada pels colors rosa, groc, i blau. La porció blava representa els qui s'identifiquen dins de l'espectre masculí i el rosa els qui s'identifiquen dins de l'espectre femení (independentment del sexe biològic), mentre que la porció groga, al mig de les dues anteriors, representa l'atracció no binària com les de persones andrògines, de gènere no-binari, bigènere i de gènere fluid.

## Controvèrsia sobre la pansexualitat

Diversos sectors del col·lectiu LGBT consideren que l'ús del terme pansexual és trànsfob i bifòbic. Aquests sectors entenen que el terme bisexualitat significa atracció a més d'un gènere i que, per tant, el prefix bi- fa refèrencia al gènere propi per una banda i la resta de gèneres per l'altra i no pas a dos gèneres. Per tant, argumenten que l'ús del terme pansexualitat invisibilitza al col·lectiu bisexual, l'estigmatitza i reforça el binarisme de gènere. D'altra banda, argumenten que la pansexualitat és trànsfoba perquè fa un biaix entre les persones cis i trans considerant-les de gèneres diferents.
Els partidaris de la pansexualitat, en canvi, defensen que els pansexuals defugen del gènere i, per tant, poden sentir atracció per qualsevol altra persona en contraposició amb els bisexuals, on el gènere jugaria un paper en l'atracció amb l'altre individu. Per tant, en defugir del gènere alhora de sentir atracció, no discriminarien a les persones trans.
Alguns grups consideren que la pansexualitat és una branca específica de la bisexualitat i que, per tant, el terme "Bisexual+" seria un terme paraigua on es trobarien incloses persones de tot l'espectre bisexual.

## Vegeu també

* Bisexualitat

## Referències

* ↑ «Pansexual». TERMCAT, Centre de Terminologia [Consulta: 13 desembre 2018].
* ↑ «Pansexual Pride Day». Shenandoah University. Arxivat de l'original el 20 d’agost 2017. [Consulta: 17 juliol 2014].
* ↑ «Gender Identity/Expression and Sexual Orientation Resource Center - Pansexuality». Washington State University. Arxivat de l'original el 26 juliol 2014. [Consulta: 17 juliol 2014].
* ↑ «A field guide to Pride flags», 27-06-2013. Arxivat de l'original el 24 de juliol 2014. [Consulta: 17 juliol 2014].
* ↑ «A Storied Glossary of Iconic LGBT Flags and Symbols», 13-06-2014. [Consulta: 17 juliol 2014].
* ↑ «Cantú Queer Center - Sexuality Resources». Arxivat de l'original el 17 de maig 2017. [Consulta: 17 juliol 2014].
* ↑ «Mashable publishes an up-to-date compilation of LGBT flags and symbols». GLAAD, 16-06-2014. Arxivat de l'original el 13 d’agost 2022. [Consulta: 17 juliol 2014].
* ↑ «Manifest Bisexual». Federació espanyola de lesbianes gais bisexuals i trans. Arxivat de l'original el 22 de març 2013. [Consulta: 2 gener 2020].
* ↑ Simón, Javier. «Bisexuales y pansexuales debaten sobre las etiquetas de género» (en castellà), 05-07-2019. [Consulta: 2 gener 2020].
* 1 2 «Pansexualidad vs. bisexualidad: ¿existen diferencias?» (en castellà). [Consulta: 2 gener 2020].
* ↑ Sex and Society (en anglès). Marshall Cavendish, 2010. ISBN 978-0-7614-7907-9.
* ↑ «Bisexual+ people aren't an intersection of lesbian or gay! | ILGA-Europe». Arxivat de l'original el 2020-01-02. [Consulta: 2 gener 2020].
* ↑ «What is Bisexuality? – Bisexual Resource Center» (en anglès americà). Arxivat de l'original el 2020-01-03. [Consulta: 2 gener 2020].
* ↑ «The Bi+ Manifesto» (en anglès britànic), 29-01-2018. Arxivat de l'original el 2019-12-22. [Consulta: 2 gener 2020].